23/06/2017 | Administración LocalMunicipal
Mugardos
Delegación en concelleira da presidencia da comisión de baremación que valorará as solicitudes de exención nas taxas da EDAR 2015

A N U N C I O A Sra. alcaldesa do Concello de Mugardos, con data 19.06.2017, dictou a Resolución que de seguido se transcribe: “RESOLUCION DA ALCALDIA N.º 718/2017.- Asunto: DELEGACIÓN EN CONCELLEIRA DA PRESIDENCIA DA COMISIÓN DE BAREMACIÓN QUE VALORARÁ AS SOLICITUDES DE EXENCIÓN NAS TAXAS DA EDAR 2015 Convocada para ás 13.30 horas do día 19.06.2017, a comisión de baremación que valorará as solicitudes de exencións nas taxas da EDAR 2015, ao abeiro do establecido na Ordenanza fiscal núm.29, reguladora da taxa pola prestación do servizo de colectores e estacións de bombeo das augas residuais vertidas á rede de saneamento municipal en alta da zona norte da Ría de Ares e sur da Ría de Ferrol, aos efectos de efectuar a proposta inicial de cualificación, comisión cuxa presidencia lle corresponden a alcaldía ou concelleiro/a en quen delegue. Na citada ordenanza establécese que os solicitantes de exencións poderán efectuar reclamacións debidamente documentadas no prazo de 10 días naturais contados dende a data de publicación da relación provisional, pola presente e en base ás facultades que me outorga o apartado 4 do artigo número 4 da citada ordenanza, e de acordo co establecido no artigo 61.3 da Lei de administración local de Galicia e 43.3, 43.5 e 44 do Regulamento de organización, funcionamento e réxime xurídico das corporacións locais e no artigo 8 do Regulamento de Organización Municipal (ROM), RESOLVO: Primeiro. –Efectuar delegación específica da presidencia da comisión de baremación que valorará as solicitudes de exencións nas taxas da EDAR 2015, ao abeiro do establecido na ordenanza fiscal núm.29, Reguladora da taxa pola prestación do servizo de colectores e estacións de bombeo das augas residuais vertidas á rede de saneamento municipal en alta da zona norte da Ría de Ares e sur da Ría de Ferrol, na concelleira Dna. Dolores González Lorenzo, 3.ª tenente de alcalde e Presidenta da Comisión Informativa de Benestar Social, Sanidade, Igualdade e Cooperación, aos efectos de presidir a comisión de baremación prevista para as 13.30 horas do día 19.06.2017. Segundo. –Efectuar delegación específica permanente das miñas funcións como Presidenta da comisión de baremación que valorará as solicitudes de exencións nas taxas da EDAR 2015, na concelleira Dna. Dolores González Lorenzo, 3.ª tenente de alcalde e Presidenta da Comisión Informativa de Benestar Social, Sanidade, Igualdade e Cooperación. Terceiro. –A delegación específica conterá tódalas facultades necesarias para presidir a comisión de baremación que valorará as solicitudes de exencións nas taxas da EDAR 2015, agás a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no B. O. P., sen prexuízo da súa efectividade dende o día da presente Resolución. Mugardos, asinado dixitalmente na data que figura na marxe pola alcaldesa. Mugardos, 19 de xuño de 2017. A ALCALDESA Asdo.: MARÍA DEL PILAR DÍAZ OTERO